Roditeljski sastanak na kojem je birana najpovoljnija ponuda za Školu u prirodi održan je 12. prosinca 2016. s početkom u 16.00 sati u prostorima Katoličke osnovne škole.

Na sastanku su nazočili: ravnateljica škole s. Mandica Starčević, učiteljice četvrtih razreda KOŠ-a: Ivana Labor,  Marina Jurin, Katarina Pilipac, Antonija Mamužić, učiteljica Gordana Ledenko iz OŠ Čiste Velike te roditelji učenika četvrtih razreda Katoličke osnovne škole i Osnovne škole Čista Velika (34) te predstavnici agencija  koje su ušle u uži izbor (Perla Svjetska putovanja d.o.o.,  Discover Dalmacija i Plautilla travel agency).

Nakon pozdrava te kratke uvodne riječi učiteljica, pozvani su pojedinačno predstavnici agencija. Predstavnici agencija pojedinačno su prezentirali ponude svojih agencija. Tijekom predstavljanja, roditeljima je ostavljena mogućnost postavljanja pitanja predstavnicima agencija kako bi dobili što bolji uvid u ponude.

U završnom dijelu sastanka, bez nazočnosti predstavnika agencija, roditelji su nakon međusobnih konzultacija i diskusije glasovanjem izabrali najpovoljniju ponudu sljedećim brojem glasova: Perla Svjetska putovanja d.o.o. (15), Plautilla travel agency (11), Discover Dalmacija (6).

Ovim izborom donesena je konačna odluka o najpovoljnijoj ponudi za školu u prirodi Katoličke osnovne škole za šk. godinu 2016./2017.